Роден е на 13 април 1899 година във Виена в заможно еврейско семейство. През Първата световна война служи като полеви офицер на Италианския фронт. Завършва право във Виенския университет, след което работи като юрист в банковия сектор. През този период, силно повлиян от Едмунд Хусерл, публикува първите си книги в областта на феноменологията. След Аншлуса от 1938 година емигрира в Съединените щати, където от 1943 година преподава в университета „Ню Скул“, утвърждавайки се като един от основоположниците на феноменологичната социология.